Aankondiging oor Moroe moet wag | Netwerk24
03 Julie 2020 21:45
Thabang Moroe Foto: Gallo Images
Hoewel die volle verslag eers volgende week aan die raad voorgelê sal word, het Chris Nenzani, die president, vroeër die week laat blyk dat hulle reeds 'n besluit kan neem.
Nenzani het kort ná Vrydag se vergadering aan 'n mediawoordvoerder gesê daar sal nie 'n onmiddellike verklaring uitgereik word nie.
Dit kan moontlik wees om eers die regsaspekte uit te klaar.
Die voortslepende kwessie rondom Moroe het die laaste paar weke 'n saak van groot dringendheid geword vir die KSA wat ook die stand van sake aan die portefeuljekomitee vir sport moes verduidelik.
Dit sloer nou bykans sewe maande lank waarin Moroe steeds sy salaris verdien het.
Hy is vroeg in Desember geskors vir beweerde wanbestuur hangende 'n onafhanklike forensiese ondersoek na die bestuurspraktyke by die KSA.
Die KSA het die eerste verslag twee weke gelede ontvang en raadslede het dit Maandagaand onder oë gehad. – Johann de Jager
Meer oor: Chris Nenzani | Thabang Moroe | Johannesburg | Skorsing | Uitvoerende Hoof | Krieket | Ksa